ગઈ કાલના દિવસે ચારેય મૅચોમાં પ્રથમ બે મૅચો વન-સાઇડેડ રહી હતી ત્યારે છેલ્લી બે મૅચોમાં રસપ્રદ મુકાબલો જોવા મળ્યો હતો. પ્રથમ મૅચમાં મજબૂત ટીમ મેઘવાળે નાથળિયા ઉનેવાળ બ્રાહ્મણ સામે જંગી જુમલો ખડકીને આસાન વિજય મેળવ્યો હતો. લો-સ્કોરિંગ મૅચમાં કચ્છી વીસા ઓસવાળ જૈન સામે ત્રિવેદી મેવાડા બ્રાહ્મણ (બારીશી)નો ૮ વિકેટે શરમજનક પરાજય થયો હતો. ઓછો ટાર્ગેટ મળ્યો હોવા છતાં હાલાઈ લોહાણા જેવી મજબૂત ટીમે ગુર્જર સુતારની જોરદાર ફાઇટથી રસપ્રદ બનેલી મૅચમાં વિજય મેળવ્યો હતો. છેલ્લી રસાકસીભરી મૅચમાં સૌરાષ્ટ્ર લેઉવા પટેલે ગયા વર્ષની રનર-અપ સ્ટ્રૉન્ગ ટીમ કચ્છી લોહાણાને ૬ વિકેટે હાર આપીને બિગ-અપસેટ સરજ્યો હતો.